CELEX: C2004/094/131
Language: fi
Date: 2004-04-17 00:00:00
Title: Azorien itsehallintoalueen 2.2.2004 Euroopan unionin neuvostoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/47
            
         Azorien itsehallintoalueen 2.2.2004 Euroopan unionin neuvostoa vastaan nostama kanne
   (Asia T-37/04)
   (2004/C 94/131)
   oikeudenkäyntikieli: englanti
   Azorien itsehallintoalue (Portugali) on nostanut 2.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajan edustajina ovat solicitor M. Renouf, solicitor S. Crosby ja solicitor C. Bryant.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa neuvoston asetuksen N:o 1954/2003 3 ja 11 artiklan sekä kyseisen asetuksen liitteen siltä osin kuin a) niissä säädetään, että asetuksen mukainen pyyntiponnistus määritetään ainoastaan pyyntikohteena olevien lajien sekä ICES/CECAF-alueiden osalta eikä myös käytetyn pyydystyypin osalta, eli sen mukaan, onko kyseessä kiinteä vai vedettävä pyydys, ja b) asetuksessa N:o 2347/2002 tarkoitetut pohjakalalajit jätetään 3 ja 11 artiklan soveltamisalan ulkopuolelle.
            
         
               —
            
            
               kumoaa neuvoston asetuksen N:o 1954/2003 15 artiklan siltä osin kuin neuvoston asetusten 685/95 ja 2027/95 kumoaminen a) poistaa yhteisöltä valtuudet määrittää pyyntiponnistus paitsi pyyntikohteena olevien lajien ja ICES/CECAF-alueiden osalta myös käytetyn pyydystyypin osalta (asetuksen N:o 685/95 3 artiklan 1 kohta, 6 artikla ja liite 1 sekä asetuksen N:o 2027/95 2 artikla ja asetuksen liite) sekä poistaa näiden määrittelyn, joka oli toteutettu asetuksella N:o 2027/95; b) poistaa valtuudet määrittää vuosittainen enimmäispyyntiponnistus alueittain asetuksessa N:o 2347/2002 tarkoitettujen pohjakalalajien osalta sekä poistaa näiden määrittelyn, joka oli toteutettu asetuksella N:o 2027/95; c) poistaa espanjalaisia aluksia koskevan kiellon päästä ICES-alueella X ja CECAF-alueella Portugalin suvereniteettiin tai lainkäyttövaltaan kuuluville saariston vesialueille tonnikalan tai tonnikalan tapaisten lajien kalastusta varten (asetuksen N:o 685/95 liitteessä III oleva 3 kohta); d) tulee voimaan 1.8.2004 riippumatta siitä, onko asetuksen N:o 1954/2003 11 artiklan 2 tai 3 kohdan mukainen asetus tullut voimaan.
            
         
               —
            
            
               kumoaa neuvoston asetuksen N:o 1954/2003 5 artiklan 1 kohdan siltä osin kuin siinä ei pidetä voimassa espanjalaisia aluksia koskevaa kieltoa päästä ICES-alueella X ja CECAF-alueella Portugalin suvereniteettiin tai lainkäyttövaltaan kuuluville saariston vesialueille tonnikalan tai tonnikalan tapaisten lajien kalastusta varten.
            
         
               —
            
            
               kumoaa neuvoston asetuksen N:o 1954/2003 13 artiklan b kohdan siltä osin kuin siinä säädetään, että asetuksen N:o 2847/93 19 a artiklan 3 kohtaa, 19 b, 19 c ja 19 d artiklaa sekä 19 e artiklan 3 kohtaa ei sovelleta Portugalin suvereniteettiin tai lainkäyttövaltaan kuuluvilla vesialueilla Azorien ympärillä.
            
         
               —
            
            
               velvoittaa Euroopan unionin neuvoston korvaamaan kantajalle tästä oikeudenkäynnistä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii, että neuvoston asetus N:o 1954/2003 (1), jolla korvataan Azorien kalastuksia koskeva kalastusjärjestelmä, kumotaan osittain. Kantaja vetoaa asetusta annettaessa tapahtuneisiin useisiin väitettyihin menettelyvirheisiin, jotka ovat peruste sen kumoamiselle, kuten kantaja on vaatinut. Nämä menettelyvirheet muodostuvat seuraavista virheistä: Euroopan parlamenttia ei ole kuultu asianmukaisesti, taloudellista, teknistä, tieteellistä ja ympäristöseikkoihin liittyvää näyttöä ei ole otettu huomioon, ja annetulle säädökselle ei ole esitetty asianmukaisia perusteluja.
   Kantaja esittää myös, että riidanalaisella asetuksella väitetysti rikotaan lakia usealla merkittävällä tavalla, kuten:
   
               —
            
            
               yhteiseen kalastuspolitiikkaan kuuluvan suhteellisen vakauden periaatteen loukkaaminen sekä siihen liittyvien säännösten virheellinen soveltaminen, erityisesti EY 33 artiklan sekä asetuksen N:o 2371/2002 (2) (EYVL L 358, s. 59) virheellinen soveltaminen
            
         
               —
            
            
               EY 299 artiklan 2 kohdan virheellinen soveltaminen
            
         
               —
            
            
               EY 6 ja EY 174 artiklan virheellinen soveltaminen sekä ympäristöoikeudellisten periaatteiden loukkaaminen, eli ennalta varautumisen periaatteen, ennalta ehkäiseviin toimiin ryhtymisen periaatteen ja vahingon torjumista sen lähteellä koskevan periaatteen loukkaaminen ja lisäksi sen periaatteen loukkaaminen, että saastuttajan on maksettava
            
         
               —
            
            
               perustamissopimuksen perimmäisten tavoitteiden noudattamatta jättäminen, EY 158 artiklan virheellinen soveltaminen ja suhteellisuusperiaatteen loukkaaminen
            
         
               —
            
            
               kansainvälisen julkisoikeuden pakottavien vaatimusten noudattamatta jättäminen sekä siten EY 300 artiklan 7 kohdan virheellinen soveltaminen
            
         
               —
            
            
               asetuksen N:o 1275/94 (3) (EYVL L 140, s. 1), joka on annettu, jotta Espanjan ja Portugalin yhdentyminen yhteisen kalastuspolitiikan yleiseen järjestelmään helpottuisi, virheellinen soveltaminen.
            
         
      (1)  Tiettyjä yhteisön kalastusalueita ja kalavaroja koskevan pyyntiponnistuksen hallinnoinnista, asetuksen (ETY) N:o 2847/93 muuttamisesta sekä asetusten (EY) N:o 685/95 ja (EY) N:o 2027/95 kumoamisesta 4 päivänä marraskuuta 2003 annettu neuvoston asetus (EY) N:o 1954/2003 (EYVL L 289, s. 1).
   
      (2)  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annettu neuvoston asetus (EY) N:o 2371/2002.
   
      (3)  Espanjan ja Portugalin liittymisasiakirjan kalastusta koskevissa luvuissa määrättyä järjestelmää koskevista mukautuksista 30 päivänä toukokuuta 1994 annettu neuvoston asetus (ETY) N:o 1275/94.